సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
మహిళలపై దాడులు.. సిద్ధూ స్పందన భేష్
సినిమా హీరో సిద్ధూ మరోసారి తన ట్వీట్లతో రియల్ హీరో అనిపించుకున్నాడు.
TNN | Updated:
Jan 8, 2017, 02:58PM IST
ట్వీటర్లో యాక్టివ్ ఉండే హీరో సిద్ధార్థ్ మరోసారి సోషల్ మీడియాలో రియల్ హీరోగా మారిపోయాడు. చెన్నై వరదల సమయంలో ఎప్పటికప్పుడు ట్వీటర్ ద్వారా ఆహార ప్యాకెట్లు, నీళ్ల ప్యాకెట్లను అడుగుతూ... వాటిని బాధితులకు అందించిన ఈ హీరో తర్వాత తన ట్వీట్&zwnj;తో చెన్నైలోని ఓ ప్రకటన హోర్డింగ్ తొలగించేలా చూశాడు. స్త్రీలను గౌరవించే భారతదేశంలో మహిళలను దిగజార్చేలా ఈ ప్రకటన ఉందంటూ సిద్ధార్థ్ ఆగ్రహం వ్యక్తం చేయడం, నెటిజన్లు అతడికి మద్దతునివ్వడంతో సదరు సంస్థ ఆ యాడ్&zwnj;ను తొలగించింది. ఈ ఘటనతో సిద్దార్థ్ ప్రజల దృష్టిలో రియల్ హీరోగా మారాడు. న్యూ ఇయర్ వేడుకల సందర్భంగా బెంగళూరు నగరంలో మహిళలపై జరిగిన లైంగిక దాడుల పట్ల రీసెంట్&zwnj;గా సిద్ధూ స్పందించాడు.
Who is going to protect #women in #India from us? We are among the worst, most disgusting men on the planet. I am so ashamed. I'm so sorry.
&mdash; Siddharth (@Actor_Siddharth) January 6, 2017
మగాళ్ల నుంచి దేశంలోని మహిళలను ఎవరు కాపాడుతారంటూ ప్రశ్నించాడు. ఈ భూమ్మీద ఉన్న పనికిరాని చెత్త మగాళ్లం మనమే అంటూ తన బాధను వ్యక్తం చేశాడు. నాకు చాలా సిగ్గుగా ఉంది.. ఇలా అనాల్సి వచ్చినందుకు క్షమించండంటూ ట్వీట్ చేశాడు. తమకు ఎలాంటి దుస్తులు నచ్చితే వాటినే మహిళలు ధరిస్తారు. వారి వస్త్రధారణను ఆసరాగా పెట్టుకుని వేధించే వారు ఆ పాడు పనికి స్వస్తి చెప్పాలంటూ సిద్ధూ హితవు పలికాడు.